Cím: 2100 Gödöllő, Páter Károly utca 1.

Tel.: +36-28-522-000/2183

E-mail: palyazat@szie.hu

**TÁJÉKOZTATÓ AZ OTKA PÁLYÁZATOK BENYÚJTÁSÁVAL KAPCSOLATBAN**

A pályázat benyújtásának rendjét a Szenátus 59/2015/2016 SZT. határozatával elfogadott a „*Szent István Egyetem Pályázatkezelési Szabályzata”* tartalmazza.

A pályázat benyújtásának lépései:

1. A pályázat benyújtásának feltétele, hogy a pályázó a <https://palyazat.szie.hu> (továbbiakban PAJA) oldalon található pályázati adatlapot kitöltse, megadva a pályázat főbb adatait.
2. Az adatlap csak abban az esetben nyomtatható, ha „Pályázati és Innovációs Főosztály ellenőrizte/igen” státuszba került, a PIF referens jóváhagyása által.

A Szabályzat értelmében a Pályázati és Innovációs Főosztály a pályázati projektek időtartamára **PIF referenst** jelöl ki, akinek feladata a pályázat előkészítő munkáinak adminisztratív összefogása és támogatása, a pályázat pénzügyi-költségvetési terv kidolgozásában való együttműködés, valamint az elkészült pályázati anyag benyújtást megelőző jogszabályoknak, a pályázati kiírásnak, valamint a belső szabályzatnak való megfelelés végső ellenőrzése.

A PIF referens személyét a Pályázati és Innovációs Főosztály a PAJA adatlapon feltünteti. Az adott pályázat PIF referensének személyéről a PAJA rendszerben tájékozódhat.

1. A PIF által jóváhagyott, a projektvezető és a dékán aláírásával ellenjegyzett PAJA adatlapot a pályázati dokumentáció aláírásához mellékelni szükséges.
2. Azon nyilatkozatok esetében\*, amelyre rektori/kancellári aláírás szükséges, a pályázat benyújtója az aláírandó, formailag és tartalmilag előkészített dokumentumokat, a megfelelő példányszámban nyomtatva köteles eljuttatni a Pályázati és Innovációs Főosztályra legalább a pályázat beadását megelőző 5 munkanappal. A szükséges aláírásokról a Pályázati és Innovációs Főosztály gondoskodik. Az aláírást követően a PIF referens értesíti a PAJA adatlapon feltüntetett projektmenedzsert a dokumentumok átvételének lehetőségéről.
3. Az OTKA pályázatot a vezető kutató véglegesíti, majd az intézmény pénzügyi vezetőjének (Biró Terézia kancellári kabinetvezető) jóváhagyása után a SZIE vezetőjének (Dr. Tőzsér János rektor) kell elektronikusan jóváhagynia. Ekkor kerül a pályázat „benyújtott” állapotba, és ezt követően lehet a pályázatot kinyomtatni, aláírattatni és postára adni. Amint a vezető kutató véglegesítette a pályázatot, az elektronikus jóváhagyás érdekében haladéktalanul értesítenie kell a PIF referenst, aki gondoskodik a pályázat elektronikus jóváhagyásáról. A véglegesített és elektronikusan benyújtott pályázat nyomtatott példányának aláíratása az 4. pontban megfogalmazottak szerint történik.
4. A pályázat benyújtója köteles a PIF tárhelyre (<https://tarhely.szie.hu>) a pályázattal kapcsolatos dokumentációt (pályázati felhívás, pályázati dokumentáció) feltölteni. A tárhelyre az egyetemi e-mail címhez tartozó kóddal és jelszóval lehet belépni. Az adott pályázat pályázati könyvtárát a PIF referens hozza létre és osztja meg a pályázat benyújtójával.
5. Amennyiben a projekt benyújtásra került, a megadott pályázati benyújtási határidőt követően a projektmenedzser 5 napon belül köteles gondoskodni a pályázat „beadva” státuszba történő beállításáról.

\* Az OTKA pályázatokhoz csatolandó és aláírandó nyilatkozatok listája:

a) K\_16 Pályázati nyilatkozat

b) Átláthatósági nyilatkozat